《郊庙歌辞 后唐宗庙乐舞辞 雍熙舞》
唐代·卢文纪

仁君御宇，环海谧清。运符武德，道协文明。九成式叙，百度惟成。

金门积庆，玉叶传荣。

作者简介：卢文纪(876-951)，字子持，京兆万年人。(案：此下有阙文。)长兴末，为太常卿。文纪形貌魁伟，语音高朗，占对铿锵，健于饮啖。举进士，事梁为集贤殿学士。唐明宗时，为御史中丞，迁工部尚书，贬石州司马。久之，为太常卿。奉使于蜀，过凤翔，废帝时为节度使，见文纪奇之。后入立，拜为中书侍郎同中书门下平章事。周时进司空。诗一首。